ઇંઝમામે કહ્યું કે દાનિશ કનેરિયા સાથે ટીમના સભ્યો દ્વારા ધર્મના આધારે ભેદભાવ કરવાની વાતોને તેઓ સાચી નથી ગણતા. 

ઇંઝમામે પોતાની યૂટ્યૂબ ચેનલ  'ઇંઝમામ ઉલ હક - ધ મૅચ વિનર' પર એક વીડિયો જાહેર કરીને દાનિશ સાથે ભેદભાવ થયો હોવાની વાતને નિરાધાર ગણાવી છે. 

વીડિયોમાં ઇંઝમામ કેટલાંક ઉદાહરણો આપીને કહે છે કે તેમના ખેલાડીઓનું વર્તન માત્ર પાકિસ્તાની ટીમ સાથે જ નહીં પરંતુ ભારતીય ટીમના ખેલાડીઓ સાથે પણ સારું હતું. 

પૂર્વ ક્રિકેટરે કહ્યું, "દાનિશ સૌથી વધુ મારી કૅપ્ટનશિપ હેઠળ રમ્યા. મેં ક્યારેય એ વાત ન અનુભવી કે અમારી ટીમનો કોઈ છોકરો એવું વર્તન કરે છે કે કોઈ મુસ્લિમ નથી. યૂસુફ યોહાના પણ બિનમુસ્લિમ હતા. તેમણે પણ ક્યારેય આવો અનુભન નથી કર્યો. યૂસુફ જ્યારે ખ્રિસ્તી હતા ત્યારે તેમણે આવો અનુભવ કર્યો હોત તો તેઓ ક્યારેય મોહમ્મદ યૂસુફ ન બનત."

નોંધનીય છે કે શોએબ અખ્તરે કેટલાક સાથી ખેલાડીઓ પર દાનિશ કનેરિયાની સાથે ભેદભાવપૂર્ણ વર્તન કરવાનો આરોપ લગાવ્યો હતો. 

પાકિસ્તાન તરફથી ક્રિકેટ રમી ચૂકેલા લઘુમતી ખેલાડી દાનિશ કનેરિયાની સાથે ટીમમાં થયેલાં વ્યવહારને લઈને પૂર્વ ઝડપી બૉલર શોએબ અખ્તરના નિવેદન પછી ઘણી પ્રતિક્રિયા આવી. 

લઘુમતી સમુદાયમાંથી આવતા પૂર્વ બૅટ્સમૅન મોહમ્મદ યૂસુફે પણ શોએબની વાતની ટીકા કરી છે. 

મોહમ્મદ યૂસુફે ટ્વીટ કર્યું, "પાકિસ્તાન ટીમમાં લઘુમતી ખેલાડીઓની સાથે ભેદભાવ વિશે જે પણ ટિપ્પણીઓ કરવામાં આવી છે તેની હું નિંદા કરુ છું." 

"હું ટીમનો સભ્ય રહ્યો છું અને મને હંમેશાં ટીમ, પ્રશાસન અને ચાહકો તરફથી ઘણો પ્રેમ અને સમર્થન મળ્યું છે! પાકિસ્તાન જિંદાબાદ"

આ પહેલાં જાવેદ મિયાંદાદે કહ્યું હતું કે જો પાકિસ્તાનમાં લઘુમતી હિંદુ સમુદાયની સાથે ભેદભાવપૂર્ણ વર્તન કરવામાં આવ્યું હોત તો તેઓ દેશ માટે રમી શક્યા ન હોત. 

13 વર્ષ સુધી પાકિસ્તાનની ટીમમાંથી રમ્યા છે મોહમ્મદ યૂસુફ

2007માં ભારત સામેની મૅચ પહેલાં હળવાશની પળોમાં શોએબ અખ્તર અને મોહમ્મદ યુસુફ

પાકિસ્તાનના પંજાબ પ્રાંતમાં એક ખ્રિસ્તી પરિવારમાં જન્મેલાં યૂસુફે ઇસ્લામ ધર્મને અપનાવ્યો હતો. 2004માં ધર્મપરિવર્તન પહેલાં યૂસુફ પાકિસ્તાનના કૅપ્ટન બન્યા હતા.

યૂસુફ એવાં એક માત્ર લઘુમતી છે જે પાકિસ્તાનના કૅપ્ટન બન્યા છે. પાકિસ્તાનની નવ મૅચમાં યૂસુફ કૅપ્ટન રહ્યા હતા. 

1998માં આંતરરાષ્ટ્રીય ક્રિકેટ કૅરિયરની શરૂઆત કરનાર મોહમ્મદ યૂસુફ ધર્મપરિવર્તન પહેલાં યૂસુફ યોહાનાના નામથી ઓળખાતા હતા. ધર્મપરિવર્તન કરીને... \n\nમને ઉપરના લેખ માટે સારું શીર્ષક આપો.
દાનિશ કનેરિયા સાથે ભેદભાવના મામલે ઇંઝમામ શું બોલ્યા?